Lincoln Park (Chicago)

Lincoln Park er en 4,9 km² stor park i Chicago. Den ligger noe nord for sentrum, langs Michigansjøens bredder. Parken har mange attraksjoner. Mest kjent er kanskje Lincoln Park Zoo, en zoologisk have som er åpen året rundt. Parken er også kjent for sine mange statuer, blant annet av Abraham Lincoln, Ulysses S. Grant, H. C. Andersen og William Shakespeare. Flesteparten av statuene er fra 1880/90-årene. Parken har gitt navn til et nabolag med samme navn.